Diari Oficial de la Generalitat Valenciana


Sumari del DOGV 231, del 25-02-1985 (1985/901860)

Decret 16/1985, de 23 de febrer, del Consell de la Generalitat Valenciana, pel qual s'estableixen les bases de col.laboració amb els ajuntaments per al desenvolupament de les actuacions de lluita contra l'atur generat per les gelades de gener de 1985.
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/02/23/16/dof/vci/html**

### Dades del document

Número de DOGV
:   231

Data del DOGV
:   25-02-1985

Secció del DOGV
:   I. DISPOSICIONS GENERALS

Número del document
:   1985/901860


Data del document
:   23-02-1985

Organisme emissor


Tipus de document
:   Decret

Descriptors 

:   * administració local
    * ajuda pública
    * catàstrofe agrícola
    * desastre natural
    * lluita contra l'atur
    * atur
    * suport econòmic

Decret 16/1985, de 23 de febrer, del Consell de la Generalitat Valenciana, pel qual s'estableixen les bases de col.laboració amb els ajuntaments per al desenvolupament de les actuacions de lluita contra l'atur generat per les gelades de gener de 1985.  
La Llei de la Generalitat Valenciana 2/1985, de 23 de febrer, de Crèdit Extraordinari en el Pressupost vigent, per atendre despeses derivades de les gelades de gener de 1985, considera que una de les conseqüències més greus d'aquestes ha estat la contracció de la demanda de treball, 1 proposa l'adopció de mesures tendents de promocionar l'ocupació en l'àmbit rural.  
Partint de l'experiència en el desenvolupament d'activitats semblants dels Ajuntaments, i atesa la importància de comptar amb llur col·laboració, tant per a la determinació de la magnitud relativa dels danys, com per a la gestió de les obres que promocionen l'ocupació urgent dels treballadors en atur, la Generalitat Valenciana es proposa de desenvolupar aquest programa compliment amb els Ajuntaments.  
En atenció a aquestes consideracions, a proposta dels Consellers d'Economia i Hisenda i de Sanitat, Seguritat Social i Treball, i amb la deliberació prèvia del Consell de la Generalitat en sessió celebrada el dia 23 de febrer de 1985,  
DECRETE:  
Article primer  
La col·laboració amb els ajuntaments per al desenvolupament de les actuacions de lluita contra la desocupació generada per les gelades de gener de 1985, es realitzarà d'acord amb el contingut de les bases següents:  
Primera: Característiques de les obres o serveis que s'han de desplegar  
L'objectiu de generar ocupació, que minve la desocupació provocada en el sector agrícola per les gelades, justifica que les obres a desenvolupar pels Ajuntaments que puguen ser objecte de subvenció reunesquen les característiques següents:  
1. Que es tracte d'obres o serveis d'interès públic.  
2. Que siguen immediatament executables, i preferentment en règim d'administració directa, per la Corporació Local que sol·licita la subvenció.  
3. Que de les despeses que aquestes generen, almenys el 70% siguen de personal.  
4. Que de les despeses que se'n generen, almenys el 60% siguen destinades a la contractació de treballadors afectats per les gelades.  
5. Que, en el cas que la Corporació Local sol·licitant participe en el finançament de l'obra, compte amb les assignacions pressupostàries suficients.  
6. Que la totalitat de l'obra o servei puga ser executada dins de l'any 1985.  
Segona: Criteris per a la distribució de subvencions  
La distribució dels fons disponibles per subvencionar les obres i els serveis es realitzarà atenent a la magnitud dels danys ocasionats per les gelades i a les característiques dels projectes presentats.  
1. La Conselleria d'Economia i Hisenda procedirá a l'autorització de la concessió de subvencions en e s ermes establerts en l'article 2. de la Llei de la Generalitat Valenciana 2/1985, de 23 de febrer, de crèdit extraordinari en el Pressupost vigent, per a atendre les despeses derivades de les gelades de gener de 1985, atenent a la quantia dels danys ocasionats per les gelades en matèria d'ocupació en cada municipi.  
2. Les Conselleries de Sanitat, Seguretat Social i Treball i d'Economia i Hisenda, valoraran l'interès dels projectes d'obres o serveis presentats que reunesquen els requisits establerts en la base primera, atenent a:  
2.1. El percentatge que signifique la despesa en salaris a pagar als treballadors afectats per les gelades sobre el total del cost de l'obra.  
2.2. El caràcter permanent o transitori dels efectes de l'obra o del servei.  
2.3. La relació amb el sector agrari, amb valoració positiva de les propostes d'aprofitament i millora dels equipaments públics i semipùblics relacionats amb l'agricultura.  
2.4. La inclusió o no en un programa previ d'actuacions municipals, amb valoració positiva d'aquelles obres o servei que permeten d'avançar o completar programes ja definits.  
2.5. La participació de l'Ajuntament sol·licitant en el finançament del projecte.  
Tercera: Contractació de treballadors  
1. Els treballadors a contractar per les Corporacions Locals o, si s'escau, per les Empreses a les quals haja estat adjudicada la realització de l'obra o del servei subvencionat, ho seran dels censos d'afectats per les gelades remesos pel propi. Municipi al Consell de la Generalitat Valenciana segons Annex I, almenys en aquelles categories que hagen estat computades per complir el requisit a què fa referència l'apartat 4 de la base primera.  
2. Només excepcionalment, quan no hi haja prou desocupats en un municipi, seran contractats treballadors d'altres municipis, sempre que estiguen inscrits en els censos corresponents. En aquest cas, açò serà constatat inexcusablement en l'Informe d'execució remés a la Intervenció General dins dels quinze dies següents al pagament dels fons.  
3. Si la insuficiéncia dels jornals en un municipi obligés a rotacions dels treballadors per accedir-hi, els Ajuntaments tindran en compte les càrregues familiars dels dels treballadors i limitaran a dos el nombre d'aquests que, per unitat familiar, tinguen accés als jornals.  
4. La contractació serà de caràcter temporal per la durada de l'obra o del servei, en els termes previstos en la Legislació Estatal, en matèria de contractació temporal, i hom s'atendrà quant al Règim de la Seguretat Social al que corresponga . en virtut de l'activitat per a la qual siga contractat.  
5. La contractació serà a jornada completa, i hom no permetrà la realització d'hores extraordinàries.  
6. Excepcionalment, i en els casos degudament acreditats i comprovats, podran concedir-se aquestes ajudes a Municipis en què, no havent-hi danys materials produïts per les gelades, hi haja treballadors en l'atur directament derivat de les gelades, a conseqüència de la prestació del seu treball en altres municipis.  
Quarta: Sol·licituds de subvenció i convenis de col·laboració  
1. Les Corporacions Locals que pretenen beneficiarse de les subvencions establertes en aquest Decret ho sol·licitaran, tot remetent al Consell de la Generalitat Valenciana el model de documentació de la proposta d'obra (Annex 2) degudament formalitzat, així com aquells altres documents que considere convenients per l'informe d'aquesta.  
2. Dictaminada la concessió de la subvenció, en el termini de 10 dies, la Conselleria d'Economia i Hisenda, a proposta de la Conselleria de Sanitat, Seguretat Social i Treball, procedirà immediatament a la signatura del conveni de col·laboració amb la corporació local corresponent. Aquest Conveni respondrà al model que s'estableix en l'Annex 3 d'aquestes Bases.  
3. Una vegada signat el Conveni, l'obra o el servei objecte d'aquest haurà de començar en el termini de 10 dies i serà certificat segons el model establert en l'Annex 4 d'aquestes Bases. L'Incompliment d'aquesta condició -tret de casos de força major- autoritzarà la Conselleria d'Economia i Hisenda de disposar de les subvencions concedides.  
4. L'Ajuntament receptor de la subvenció senyalitzarà les obres amb un cartell, segons model facilitat pel Consell de la Generalitat Valenciana, que farà constar el caràcter de les obres esmentades.  
Cinquena: Comptabilització de les subvencions  
1. Rebudes le subvencions per les Corporacions Locals, aquestes les ingressaran en la mateixa data de la recepció, en un Subrúbrica de la Rúbrica 6.ª "Dipòsits i Fiances" de Valors Independents i Auxiliars del Pressupost, denominat "Fons Generalitat. Atur Gelades 1985-  
2. Aquesta Subrúrica no inclourà cap operació comptable altra de les derivades dels ingresos i els pagaments de les subvencions rebudes de la Generalitat per a les finalitats específiques que són determinades en aquestes bases.  
3. De l'ingrés de les subvencions rebudes, hom . estendrà la corresponent carta de pagament, que serà remesa immediatament a la Conselleria d'Economia i Hisenda (Intervenció General), c/Colom, 48. València.  
Sisena: Justificació i seguiment  
1. Dins dels 15 dies següents al pagament dels fons rebuts, hom remetrà a la Conselleria d'Economia i Hisenda fotocòpies, tant de les nòmines de jornals, com de les factures de materials (aquestes darreres, si en la concessió se n'autoritza la despesa) pagades amb càrrec a cada una de les remeses de fons enviades per la Generalitat. Tant en les nòmines, com en les factures, apareixerà certificació de l'Interventor de la Corporació, en què conste que aquells documents són fidel reproducció dels originals, així com la data i el número del manament de P.A.A.I. (Subríbrica "Fons Generalitat. Atur gelades 1985") al qual s'uneixen els originals esmentats.  
2. S'unirà també certificació d'obra executada, confeccionada d'acord amb el model que apareix com a Annex 5 d'aquestes Bases.  
3. La Generalitat Valenciana, a través de la Intervenció General, podrà efectuar totes les comprovacions comptables i materials que considere necessàries, conduents a obtenir la certesa de l'ús correcte del propis remesos a les Corporacions Locals.  
Article segon  
Una vegada aprovada la subvenció i formalitzat el corresponent Conveni entre la Generalitat Valenciana i la Corporació Municipal corresponent, en els termes que s'estableixen en la base quarta, la Conselleria d'Economia i Hisenda lliurarà immediatament el 50% de la quantia de la subvenció a l'Ajuntament corresponent. El 40% serà lliurat tan prompte com es justifique el pagament de l'Import lliurat en la concessió de la subvenció. El 10% restant serà enviat a l'Ajuntament quan es certifique la conclusió de l'obra (Annex 5).  
DISPOSICIONS FINALS  
Primera  
El Conseller d'Economia i Hisenda queda facultat per dictar les disposicions escaients per al desenvolupament d'aquest Decret.  
Segona  
Aquest Decret entrarà en vigor el dia de la publicació en el Diari Oficial de Generalitat Valenciana.  
València, a 23 de febrer de 1985.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA  
El Conseller de Sanitat, Seguretat Social i Treball,  
MIQUEL A. MILLANA I SANSATURIO  
Veure annex  
ANNEX 3  
Document de formalització d'atorgament de subvenció a corporacions locals  
A el d de 198   
INTERVENEN:  
Honorable Sr. Antoni Birlanga i Casanova. Conseller d'Economia i Hisenda de la Generalitat Valenciana.  
Sr. com a Alcalde de l'Ajuntament ambdós actuen en nom i representació de les entitats administratives esmentades,  
EXPOSEN-  
1. Que el Sr és sabedor de les bases per a la col·laboració entre el Consell de la Generalitat Valenciana 1 les Corporacions Locals, establertes en el Decret 16/1985, de 23 de febrer, del Consell de la Generalitat Valenciana.  
2. Que l'Ajuntament que representa té projectada l'execució de l'obra o del servei denominat en regim d'administració directa o a través de l'Empresa :  
3. Que l'Ajuntament a què representa compta amb assignació pressupostària suficient per finançar-ne l'aportació a la realització de Pobra o del servei sol·licitat i l'execució del qual fou aprovada en sessió celebrada el d de 198   
4. Que, segons que estableix el punt 4 de la Base primera del Decret 16/1985 esmentat, el Percentatge de la despesa en contractació de treballadors desocupats del cens d'afectats per les, gelades representa el % del cost total de l'obra.  
5. Que d'acord amb el punt 3 de la base quarta, hom preveu d'iniciar Pobra o el servei el dia   
d , que finalitzarà el dia d   
6. Que l'obra o servei projectat tindrà una durada real d setmanes, amb independència de les desviacions que puguen existir entre dates previstes d'inici, dates reals d'inici i possibles suspensions per causes de força major.  
7. Que la quantitat consignada en aquest document a càrrec del Govern Valencià, ho és per a l'obra, nombre de treballadors 1 durada d'aquesta que consten en els documents de sol·licitud; ambdues parts s'obliguen a formalitzar un nou document d'atorgament substitutori de l'actual si fossen modificats alguns dels principis bàsics en què es fonamenta la concessió i quanti a cárrec de l'INEM.  
8. Que el pressupost total de l'obra o el servei esmentats a executar és d pessetes, de les quals pessetes corresponen a mà d'obra total, pessetes a mà d'obra desocupada i a altres despeses, i que la subvenció sol·licitada a l'obra amb càrrec al Consell de la Generalitat és d pessetes.  
9. Que l'Ajuntament ha sol·licitat la col·laboració del Govern Valencià en els termes que estableix el Decret 16/1985.  
10. Que el Conseller d'Economia i Hisenda, segons, que estableix el Decret esmentat i amb informe previ de la Conselleria de Sanitat, Seguretat Social i Treball, atorga a l'Ajuntament d una subvenció total d per finançar el cost de l'obra.  
11. Que d'acord amb l'article 2.n del Decret 16/1985, el Conseller d'Economia 1 Hisenda transfereix la quantitat d pessetes, corresponent al 50 % de la quantitat total assignada.  
12. Que l'Ajuntament d accepta la subvenció esmentada i es compromet de complir els requisits establerts en la normativa vigent o a reintegrar les quantitats percebudes, en cas contrari.  
13. Que l'Ajuntament receptor de la subvenció senyalitzarà les obres amb un cartell, segons model facilitat pel Consell de la Generalitat Valenciana, indicador del caràcter de les obres esmentades.  
14. En el supòsit de modificació d'atorgament, aquest document substitueix el de data per a l'obra o servei de l'Ajuntament.  
L'Alcalde d El Conseller d'Economia i Hisenda,  
Veure annex  
Instrucciones:  
1.- Cuando la obra o servicio, se ejecute por empresa adjudicataria, este Impreso se cumplimentará cada vez que la empresa presente una certificación de obra.  
2.- Cuando la obra se realice por administración directa, será necesario cumplimentar este impreso en dos ocasiones:  
1) Cuando se haya gastado en mano de obra subvencionada por la Generalidad la totalidad de la parte de subvención recibida por la Corporación.  
2) A la finalización de la obra o servicio.


Còpia Permalink ELI